Diari Oficial de la Generalitat Valenciana


Sumari del DOGV 3045, del 29-07-1997 (1997/9110)

RESOLUCIÓ de 10 de juny de 1997, de la Universitat Politècnica de València, per la qual es convoquen proves selectives d'accés al grup A, sector administració especial, pel torn de promoció interna.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3045

Data del DOGV
:   29-07-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9110


Data del document
:   10-06-1997

Organisme emissor
:   Universitat Politècnica de València

Tipus de document
:   Resolució

RESOLUCIÓ de 10 de juny de 1997, de la Universitat Politècnica de València, per la qual es convoquen proves selectives d'accés al grup A, sector administració especial, pel torn de promoció interna.  
A fi d'atendre les necessitats de personal en aquesta administració pública, encarregada del servei públic de l'educació superior, aquest Rectorat, fent ús de les competències que li atribueix l'article 18 en relació al punt 3.2.e de la Llei de Reforma Universitària, i segons el que estableix l'article 48.6 dels Estatuts de la Universitat Politècnica de València, acorda convocar proves d'accés al grup A, escala de facultatius d'arxius biblioteques i museus, sector administració especial, de la Universitat Politècnica de València, d'acord amb les següents bases:  
1. Objecte de la convocatòria  
1.1. Aquesta convocatòria té per objecte la selecció de personal per a l'accés a 4 places del grup A, escala de facultatius d'arxius, biblioteques i museus, sector administració especial, de la Universitat Politècnica de València, pel torn de promoció interna, mitjançant el sistema de concurs-oposició, incloses en l'oferta d'ocupació pública d'aquesta Universitat politècnica de València per a l'any 1997.  
1.2. Segons el que preveu l'article 49.3 de la Llei de Reforma Universitària i en l'article 1.1.c del text refós de la Llei de la Funció Pública Valenciana, la realització d'aquestes proves selectives s'ajustarà a allò previst en el text refós de la Llei de la Funció Pública Valenciana de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat i els Estatuts de la Universitat Politècnica de València.   
2. Condicions generals dels aspirants  
2.1. Per a ser admès a la realització de les proves selectives, caldrà reunir els requisits següents:  
a) Ser espanyol o de nacionalitat d'un estat de la resta de membres de la Unió Europea o d'aquells estats als quals els siga d'aplicació la lliure circulació de treballadors, en els termes previstos en la llei estatal que regule aquesta matèria.  
b) Haver fet els 18 anys i no haver complit l'edat de jubilació.  
c) Trobar-se en possessió del títol de llicenciat, enginyer, arquitecte o equivalent, o complides les condicions per a obtenir-lo en la data en què acabe el termini de presentació d'instàncies.  
d) No patir cap malaltia o defecte físic que impedisca l'acompliment de les funcions corresponents.  
e) No trobar-se inhabilitat penalment per a l'exercici de funcions públiques.   
f) No haver estat separat, mitjançant un expedient disciplinari, de cap administració o ocupació pública.  
2.2. Les condicions per a ser admés a les proves, s'hauran de reunir en el moment de l'acabament del termini de presentació de sol·licituds i caldrà mantenir-les durant tot el procés selectiu, fins el moment de la presa de possessió.  
2.3. Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València del grup B, ajudants d'arxius i biblioteques, administració especial, en servei actiu i haver estat com a mínim dos anys en aquests llocs.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat les persones interessades hauran de formular la petició corresponent en la sol·licitud en aquestes proves selectives.  
4. Sol·licituds  
4.1. Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex I, que serà facilitada gratuïtament al Servei de Recursos Humans de la Universitat Politècnica de València, camí de Vera s/n, València, edifici Rectorat.  
4.2. Les sol·licituds s'hauran d'adreçar al Rector de la Universitat Politècnica de València, camí de Vera s/n, 46293 València, en el termini de 20 dies hàbils, a comptar a partir de l'endemà de la publicació d'aquesta convocatòria en el Diari Oficial de la Generalitat Valenciana i s'hi ha d'adjuntar una fotocòpia del DNI o del passaport en el cas dels nacionals dels estats membres de la Unió Europea o d'aquells estats als quals els siga d'aplicació la lliure circulació de treballadors.  
4.3. La presentació de sol·licituds podrà fer-se al Registre General de la Universitat Politècnica de València, camí de Vera s/n, 46004 València, edifici Rectorat, o en qualsevol de les formes establertes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
4.4. Els drets d'examen seran 3.302 PTA, i s'hauran d'ingressar en el compte corrent núm. 89096673437798 -Taxes- de la Caixa d'Estalvis de València, Castelló i Alacant (BANCAIXA), a la urbana 724, situada a la Universitat Politècnica de València, camí de Vera s/n, 46390 València. El justificant de pagament dels drets d'examen haurà de dur la impressió del segell de l'entitat esmentada en la sol·licitud. En cap cas la mera presentació i el pagament suposarà la substitució del tràmit de presentació dins del termini i en la forma escaient de la sol·licitud davant l'òrgan expressat en la base 4.2.  
4.5. Els aspirants hauran d'acompanyar la sol·licitud del certificat del Servei de Recursos Humans segons el model que figura en l'annex III acreditatiu que complisquen, si escau, les condicions que s'exigeixen en la base 2.3 en el moment de l'acabament del termini de presentació d'instàncies.  
5. Admissió dels aspirants  
5.1. Els aspirants que no reunisquen les condicions generals que figuren en la base 2.3 d'aquesta convocatòria seran excloses de les proves selectives.  
5.2. Acabat el termini de presentació de sol·licituds, i després de verificar que s'ha fet el pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana, i que contindrà la llista provisional de persones admeses i excloses a la realització de les proves.  
5.3. Els aspirants podran en cas d'error o exclusió, esmenar els defectes en què hagen incorregut en la seua sol·licitud o fer les al·legacions que creguen convenients en el termini de 10 dies hàbils, comptadors a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.  
5.4. En tot cas, i a fi d'evitar errors i, en el supòsit de produir-se, possibilitar l'esmena dins del termini i en la forma escaient, els aspirants hauran de comprovar fefaentment no sols que no figuren en la relació provisional d'exclosos sinó, a més a més, que els seus noms i dades consten correctament en les pertinents relacions d'admesos.  
5.5. Seran causes d'exclusió, a més de les assenyalades en altres apartats d'aquestes bases:  
L'omissió de la firma en la sol·licitud.  
No adjuntar la fotocòpia del DNI o el passaport.  
No pagar els drets d'examen.  
5.6. Una vegada transcorregut el termini de 10 dies, esmenats els defectes, si és procedent, i vistes les al·legacions que corresponguen, es dictarà una resolució que contindrà la relació definitiva d'admesos i exclosos, i amb almenys 15 dies de temps, la data, el lloc i l'hora de realització i el començament dels exercicis, que es publicarà en el Diari Oficial de la Generalitat Valenciana.  
6. Proves selectives  
6.1. El procediment de selecció dels aspirants serà el de concurs-oposició.  
6.2. Desenvolupament de l'oposició. L'oposició constarà de tres exercicis de caràcter obligatori i eliminatoris.  
Primer exercici. Mitjançant un sorteig, es determinaran tres temes, un de cada bloc dels detallats en l'annex II. Respecte a cada un d'ells, el tribunal formularà una pregunta per a ser contestada per escrit per tots els aspirants en un termini màxim de tres hores.  
Segon exercici. El tribunal proposarà tres supòsits pràctics, un de cada un dels assumptes següents:  
Serveis als usuaris en una biblioteca universitària  
Gestió de biblioteques universitàries  
Recuperació de la informació  
Cada aspirant haurà de resoldre els tres supòsits, elaborant la seua resposta per escrit en el temps que el tribunal especifique i amb l'única ajuda dels materials subministrats pel tribunal. A continuació, defendrà oralment la seua solució i se sotmetrà a les preguntes del tribunal durant un temps màxim de 30 minuts. L'ordre d'actuació es determinarà per sorteig.  
Tercer exercici. Prova sobre dos idiomes comunitaris (distints del castellà), triats per cada aspirant.  
Primer idioma: traducció escrita d'un text de contingut professional, amb ajuda de diccionaris aportats per l'aspirant, amb una durada màxima de dues hores.  
Segon idioma: exposició oral, en castellà, en un temps no superior a deu minuts d'un resum d'un text de contingut professional, disposant prèviament d'una hora per a la seua preparació, amb ajuda de diccionaris.  
7. Qualificació dels exercicis  
7.1. Cada un dels tres exercicis tindrà caràcter eliminatori. La puntuació serà de 0 a 10, i caldrà obtenir un mínim de 5 punts per poder superar cada un dels exercicis.  
7.2. La qualificació resultant dels tres exercicis es determinarà amb la suma de les puntuacions obtingudes en cada un d'ells.  
7.3. Fase de concurs  
La fase de concurs no tindrà caràcter eliminatori. els punts obtinguts en la fase de concurs únicament se sumaran a la puntuació dels aspirants que superaren la fase d'oposició.  
La valoració dels mèrits es realitzarà i es publicarà abans de la realització del primer exercici, i els aspirants disposaran d'un termini de 10 dies naturals per a esmenar els errors o presentar les al·legacions que consideren oportunes, que seran resoltes pel tribunal qualificador.  
La valoració dels mèrits es farà d'acord amb el barem següent:  
- Antiguitat  
Es valorarà 0,5 punts per cada any complet de serveis en actiu en els distintes administracions públiques fins un màxim de 4 punts.  
- Titulació acadèmica  
Es valoraran les titulacions acadèmiques acreditades pels aspirants que siguen superiors a les que s'exigeixen per a accedir al grup que pertanyen les places oferides amb 2 punts.  
Així mateix, es valoraran a més a més, la possessió d'altres llicenciatures en àrees directament relacionades amb les funcions dels llocs fins un màxim de 2 punts.  
- Grau personal consolidat a la data d'acabament del termini de presentació d'instàncies i es valorarà de la forma següent:  
Graus inferior a 17: 1,50 punts  
Grau 18: 2,00 punts  
Grau 19: 2,50 punts  
Grau 20: 3.00 punts  
Grau 21: 3,50 punts  
Grau 22 i superiors 4,00 punts  
- Treball desenvolupat  
Es valorarà per cada any de prestació de serveis o part proporcional, i no es computarà, a l'efecte de treball desenvolupat, les fraccions inferior a un mes, en llocs de treball del grup B, administració especial, d'acord amb el nivell de complement de destinació assignat a aquests, segons l'escala següent:  
Llocs de nivell 17 o inferior: 0,50 punts per any de serveis prestats.  
Llocs de nivell 18,19,20 i 21: 0,75 punts per any de serveis prestats.  
Llocs de nivell 22 o superiors: 1 punt per any de serveis prestats.  
Aquest apartat es valorarà fins un màxim de 10 punts i un màxim de 10 anys de serveis prestats en l'administració. A aquest efecte es computaran els períodes en què els aspirants hagen estat ocupant llocs amb assignació de complement de destinació de nivell superior.  
Amb aquesta finalitat es valorarà l'ocupació de llocs de treball amb destinació definitiva o provisional, sempre que en aquest últim cas no siga en virtut de nomenament provisional de l'article 29 de Decret 69/1986, de 2 de juny, del Consell de la Generalitat Valenciana.  
7.5. La puntuació final del concurs-oposició es constituirà amb la suma de les puntuacions obtingudes en cada fase, oposició i concurs, a l'efecte de determinar els aspirants que han superat ambdues fases del procés selectiu i que no podran excedir del nombre de places que s'han de proveir.  
8. Desenvolupament de les proves selectives  
8.1. Els exercicis tindran lloc a la ciutat de València.  
El primer exercici es realitzarà en el lloc, la data i l'hora que s'establisca en la resolució per la qual s'aprove i publique en el Diari Oficial de la Generalitat Valenciana la llista definitiva exclosos de les proves objecte d'aquesta convocatòria.  
8.2. Els aspirants seran convocats per a cada exercici en una crida única. Els membres del tribunal qualificador i el personal col·laborador no permetran l'accés a la sala, on es realitze l'exercici, de les persones que compareguen una vegada haja conclòs la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI, o del resguard amb fotografia del passaport o del permís de conduir, sense que per aquest efecte siguen vàlides les fotocòpies compulsades d'aquests documents; i també l'exemplar per a la persona interessada de la sol·licitud d'admissió a les proves.  
8.3. Una vegada començades les proves, l'anunci de la realització de la resta d'exercicis el farà públic el tribunal en el lloc en què s'haja realitzat l'anterior i en el tauler d'anuncis del Servei de Recursos Humans, secció PAS, situat a l'edifici Rectorat, amb de 48 hores de temps com a mínim.  
9. Publicitat de les llistes  
9.1. En acabar cada una de les proves, el tribunal farà pública, mitjançant un anunci als locals on s'hagen realitzat i al tauler d'anunci del Servei de Recursos Humans, secció PAS, la llista d'aspirants que les hagen superat amb 48 hores de temps com a mínim.  
9.2. Una vegada acabades totes les proves que integren el procés selectiu, el tribunal farà públiques als locals on s'han fet les proves i al tauler d'anuncis del Servei de Recursos Humans- Secció PAS-, les llistes amb la puntuació final obtinguda (fase de concurs i fase d'oposició) i que constituiran les llistes definitives, per ordre de puntuació dels aspirants que han superat aquestes proves de selecció i que necessàriament s'hauran d'interrompre quan el nombre d'aprovats coincidisca amb el nombre de places oferides.  
9.3. En cas d'empat entre aspirants l'ordre s'establirà segons la major puntuació obtinguda per cada aspirant en el 2n exercici, i en segon lloc, si aquest es manté, a la major puntuació obtinguda en el primer exercici i la fase de concurs, per aquest ordre. Si persistirà aquest empat l'ordre establirà segons la major antiguitat reconeguda i es computaran amb aquesta finalitat els serveis previs prestats en les administracions públiques.  
9.4. El tribunal elevarà al rector les llistes dels aspirants que han superat les proves per ordre de puntuació perquè s'inserisquen en el Diari Oficial de la Generalitat Valenciana.  
10. Coneixements de valencià  
10.1. Els qui superen les proves selectives hauran d'acreditar els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana.  
10.2. Els qui no puguen acreditar aquests coneixements d'acord amb el que estableix el punt anterior, hauran de realitzar el curs específic de valencià a què es refereix l'article 9.4 del Decret Legislatiu, de 24 d'octubre de 1995.  
11. Presentació de documents  
11.1. En el termini de 20 dies hàbils, a comptar des de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar al Servei de Recursos Humans, Secció de PAS, d'aquesta Universitat la documentació següent:  
a) Fotocòpia compulsada del títol acadèmic exigible segons aquesta convocatòria  
b) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
c) Els aspirants discapacitats hauran de presentar un certificat de la Conselleria de Benestar Social o dels òrgans competents d'altres administracions públiques, que acredite discapacitació igual o superior al 33%, i també la capacitat per a dur a terme les funcions que corresponguen a les vacants oferides.  
11.2. La falta de presentació de la documentació, dins del termini indicat, tret de casos de força major, o falsedat de documents donaran lloc a la invalidesa de les actuacions de l'aspirant i, pel que fa a aquest, a la nul·litat subsegüent dels actes del tribunal, sense perjudici de les responsabilitats en què haja pogut incórrer.   
En aquest supòsit, el tribunal podrà proposar addicionalment la inclusió en les relacions dels aspirants aprovats un nombre igual als d'exclosos segons els criteris d'ordre de puntuació de major a menor.   
12. Nomenament de funcionaris  
Una vegada haja conclòs el procés selectiu i transcorregut el termini de presentació de la documentació, els qui l'hagen superat seran nomenats funcionaris de carrera, mitjançant Resolució que es publicarà en el Diari Oficial de la Generalitat Valenciana, amb l'especificació de la destinació adjudicada, basant-se en l'ordre de puntuació obtingut pels aspirants i ,segons la petició de destinació a la vista dels llocs vacants que li ofereixen.  
13. Tribunal  
13.1. El tribunal qualificador d'aquestes proves el nomenarà el rector, una vegada s'hagen publicat les llistes definitives d'admesos i exclosos.  
13.2. El tribunal, per a la realització de les proves, podrà designar els col·laboradors, ajudants i assessors especialistes que considere oportuns.  
13.3. Els membres del tribunal, i també els assessors hauran d'abstenir-se i podran ser recusats pels interessats quan hi concórreguen circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.  
13.4. El tribunal, i també els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que preveu la base 8.2.  
13.5. A l'efecte de comunicacions i altres incidències, el tribunal tindrà la seu a la Universitat Politècnica de València, Camí de Vera s/n, 46055 València.  
14. Recursos  
Contra la convocatòria, les seues bases i tots els actes administratius que se'n deriven, es podrà interposar recurs contenciós administratiu davant la sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les actuacions del tribunal, es podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la seua publicació.  
El recurs podrà interposar-se davant l'òrgan que va dictar l'acte que s'impugna o davant el rector, com a òrgan competent per a resoldre'l.  
València, 10 de juny de 1997.- El rector de la Universitat Politècnica de València: Justo Nieto Nieto.  
Annex III  
M. José Iza Martínez, cap del Servei de Recursos Humans de la Universitat Politècnica de València,   
CERTIFICA amb relació a les dades que posseïm en aquest Servei de Recursos Humans, del funcionari a què es refereix aquest certificat, el següent:  
Cognoms i nom .............................................................  
Cos o escala a què pertany..............................................  
DNI............................................................................. ...  
1. Antiguitat:  
Serveis prestats en l'administració:  
 Anys ..........  
 Mesos ..........   
 Dies ..........   
2. Titulació acadèmica:  
Titulació acadèmica superior a l'exigida en la convocatòria, que obra en poder del Servei de Recursos Humans:................................. ................................................................................ ................................................................................ ........................................................  
   
Titulació....................................................................... ................  
3. Grau personal consolidat:  
 Grau personal ......................................  
4. Treball desenvolupat:  
Nivells Anys Mesos Dies   
Llocs nivell 17 o inferior   
Llocs nivell 18   
Llocs nivell 19   
Llocs nivell 20   
Llocs nivell 21   
Llocs nivell 22 o superior   
I, perquè conste a l'efecte de la valoració de mèrits en la fase de concurs del concurs oposició de promoció interna convocat per la Resolució del Rectorat d'aquesta Universitat de data 1 d'octubre de 1996, per a l'ingrés en el grup A, administració especial, d'aquesta Universitat.  
Les dades anteriors es troben tancades a la data d'acabament del termini de presentació d'instàncies.  
València, ....... de .................... de 199.  
Annex ii  
Temari  
I. Biblioteques universitàries  
1. La biblioteca universitària davant de la Llei de Reforma Universitària i els Estatuts.  
2. Situació actual de les biblioteques universitàries espanyoles  
3. Xarxes i sistemes europeus de cooperació entre biblioteques acadèmiques i d'investigació.  
4. Planificació de biblioteques: instal·lacions i equipament.  
5. Planificació i gestió de catàlegs i control bibliogràfic de fons.  
6. Els formats bibliogràfics en l'actualitat, els formats MARC, varietats geogràfiques i d'aplicació.  
7. La normalització dels fitxers d'autoritats o punts d'accés en las bases de dades bibliogràfiques.  
8. Gestió de la col·lecció bibliogràfica. Desenvolupament i avaluació de les col·leccions.  
9. Gestió pressupostària i financera en biblioteques universitàries.  
10. Gestió de recursos humans en biblioteques universitàries.  
11. Planificació, control, difusió i promoció dels serveis a l'usuari.  
12. Serveis als lectors en una biblioteca universitària: referència i informació bibliogràfica, difusió selectiva de la informació i formació d'usuaris.  
13. Serveis als lectors en una biblioteca universitària: préstec, préstec interbibliotecari i extensió bibliotecària.  
14. Planificació estratègica i direcció per objectius  
15. Avaluació i gestió de qualitat en biblioteques universitàries.  
16. Formació i carrera professional de bibliotecaris i documentalistes en l'actualitat. Relació amb altres professions.  
17. Tendències actuals en automatització bibliotecària. Panorama actual de l'automatització de biblioteques a Espanya.  
18. Els OPAC: disseny, prestacions i accessos.  
19. La Llei 30/1992, de 26 de novembre, de Règim Jurídic de les Administracions.  
20. Necessitats informatives i estudis d'usuaris.  
21. La Llei de la Funció Pública Valenciana.  
22. La Llei de Contractes de les Administracions Públiques.  
23. El Pressupost. Estructura i gestió. El pressupost de la Universitat Politècnica de València.  
II. Gestió documental  
1. El Centre de Documentació: organització, funcions i característiques.  
2. Concepte i tipologia del document.  
3. Documents especialitzats en tecnologia: normes i patents.  
4. Llenguatges documentals.  
5. El Thesaurus. Elements, construcció i manteniment.  
6. Resums. Tipus i normes per a la seua elaboració.  
7. Recuperació de la informació. Recerques bibliogràfiques i DSI.  
8. Bases i bancs de dades. El mercat dels serveis documentals informatitzats.  
9. El CD-ROM i els suports òptics i multimèdia.  
10. Bibliometria: la mesura de la informació.  
11. Accés al document original. Tècniques de reproducció del document, la seua aplicació en biblioteques i centres de documentació. La disponibilitat universal de publicacions.  
12. Majoristes d'informació i documentació al món. Grans subministradors d'informació referencial, documents, etc.  
13. Avaluació dels processos documentals.  
14. Internet i les grans xarxes teleinformàtiques en l'actualitat. Desenvolupament, funcionament, organització accés i utilitat.  
15. Serveis teleinformàtics bàsics. Aplicacions en informació i documentació.  
16. Serveis teleinformàtics avançats. Aplicacions en informació i documentació.  
17. Fonts d'informació en humanitats.  
18. Fonts d'informació en ciència i tecnologia.  
19. Publicacions periòdiques, publicacions oficials i literatura gris.  
III. Història del llibre i la biblioteca. Legislació sobre el patrimoni documental i bibliogràfic. Informació científica  
1. Llibre, premsa i lectura al segle XIX.  
2. La indústria editorial i el comerç llibrer en l'actualitat.  
3. Història del llibre i de les biblioteques des de la invenció de la impremta.  
4. Biblioteconomia científica: orígens, desenvolupament i situació en l'àmbit de la ciència contemporània.  
5. Origen i evolució de la biblioteca universitària.  
6. Concepte, història i característiques de les publicacions periòdiques.  
7. Mesures i política de conservació de materials bibliotecaris.  
8. Organització bibliotecària a Espanya. El Sistema Espanyol de Biblioteques.  
9. El Ministeri d'Educació i Cultura i la Generalitat Valenciana. Competències i actuacions en l'àmbit bibliotecari.  
10. El sistema espanyol d'investigació científica i desenvolupament tecnològic. La Llei de la Ciència i el Pla Nacional de I+D.  
11. Legislació sobre el patrimoni artístic, bibliogràfic i documental. La Llei de Propietat Intel·lectual.